BANKOLJUNK!

Hogyan működik egy bank? Mit tudsz róla?

Mit jelent a kamat? És a kamatos kamat?

Kinek ad egy bank kölcsönt és milyen feltételekkel? Mi történik, ha valaki nem tudja visszafizetni a kölcsönt?

Sokan úgy gondolják, az idő a világon a legértékesebb, mert azt nem lehet pénzért megvásárolni. Ha időbankár / időboltos lennél, mégis pénzért kellene árulnod az időt.

Mennyi pénzt kérnél egy óráért / percért / másodpercért? Adnál-e kölcsönbe időt? Mennyi lenne a kamat?

Írj matekpéldákat!

 Pl. Ha egy másodperc 2 Ft, és az ügyfélnek egy egész órára van szüksége, mennyi pénzt kell fizetnie?

 Vagy

Ha egy másodperc 3 Ft, és az ügyfél 260 Ft-ért akar időt vásárolni, mennyi időt vehet ennyi pénzért?

A lelkiismeretes banki dolgozók segítik az ügyfeleket, hogy ne herdálják el a pénzüket. Ha jó időbankár akarsz lenni, neked is tanácsot kell adnod az ügyfeleidnek. Mit mondanál, mivel töltsék el a vásárolt időt?